Gubierno Mazón

O **Gubierno Mazón** estió lo Gubierno Valenciano (ye decir, d'a Cheneralidat Valenciana) dende la suya formación o 19 de chulio de 2023, mientres a XI Lechislatura d'as Corz Valencianas, succedindo a lo Segundo Gubierno Puig, dica la dimisión de Carlos Mazón como president o 3 de noviembre de 2025. Yera presidiu por Carlos Mazón Guixot, d'o *[[Partido Popular de la Comunidad Valenciana]]*, y yera un gubierno monocolor dende la crisi de gubierno de chulio de 2024, cuan *[[Vox (partiu politico)|Vox]]* decidió rematar con os pactos de gubierno suscritos globalment en toda Espanya entre dito partiu y lo *[[Partido Popular]]*.

## Historia
Dimpués d'as eleccions a Corz Valencianas de 28 de mayo de 2023, a composición d'a cambra fació imposible la continación d'o Segundo Gubierno Puig, gubierno de coalición formau por o *[[Partit Socialista del País Valencià-PSOE]]* (31 deputaus), *[[Coalició Compromís]]*(16)  y *[[Unides Podem]]* (0), ubrindo-se asinas a puerta a un gubierno altenativo d'a dreita politica d'o *[[Partido Popular de la Comunidad Valenciana]]* (40) y *[[Vox (partiu politico)|Vox]]* (13), amenistando-se lo voto de *Vox* en no haber obteniu lo *Partido Popular* a mayoría absoluta.

As negociacions entre los dos partius d'a dreita se completoron sin dificultaz y se sinyó un pacto de gubierno como consecuencia d'o cual as Corz Valencianas investioron o 13 de chulio president d'a Cheneralidat Valenciana a Carlos Mazón Guixot, d'o *[[Partido Popular de la Comunidad Valenciana]]*, con os votos favorables d'o suyo partiu y de *[[Vox (partiu politico)|Vox]]* (53 votos favorables) y lo voto en contra d'os atros partius d'ezquierda politica, *[[Partit Socialista del País Valencià-PSOE]]*, *[[Coalició Compromís]]*  y *[[Unides Podem]]* (47 votos en contra).

La formación d'o gubierno estió tamién rapeda, y lo 19 de chulio lo *[[Diari Oficial de la Generalidat Valenciana]]* publicó lo nombramiento d'os conselleros, que prenioron posesión ixe mesmo día en un acto celebrau en o palacio d'a Cheneralidat Valenciana.

### Crisi de gubierno
En chulio de 2024, como consecuencia d'a suya oposición a l'alcuerdo entre lo Gubierno de Pedro Sánchez y las comunidaz autonomas ta la distrubución entre ellas de menors d'edat immigrants, *[[Vox (partiu politico)|Vox]]* decidió trencar os suyos pactos de gubierno suscrits con o *[[Partido Popular]]* ta cuantos gubiernos autonomicos u municipals. Santiago Abascal, lo líder de *Vox*, anunció en a nueit de l'11 de chulio, y immediatament lo president Mazón anunció lo cese d'o vicepresident Vicente Barrera Simó y d'os atros dos conselleros de *Vox* en o suyo gubierno, Elisa Núñez Sánchez y José Luis Aguirre Larrauri. A lo día siguient, Mazón fació publica la suya remodelación d'o gubierno.

### Consecuencias d'a DALA
Como consecuencia d'a depresión aislada en livels altos que s'escaició en a Comunidat Valenciana lo 29 d'octubre de 2024 y que provocó mas de 200 victimas mortals, se producioron fuertes criticas a l'acción d'o Gubierno Mazón en a chestión d'a crisi, que comportoron cambios en a composición d'o Gubierno. En una primera etapa, lo 18 de noviembre de 2024 Mazón destituyó a Nuria Montes de Diego como consellera d'Innovación, Industria, Comercio y Turismo, substituyindo-la por Marián Cano García, a la vegada que nombraba a tenient cheneral Francisco José Gan Pampols como vicepresident ta la Recuperación Economica y Social. En una segunda etapa, lo 21 de noviembre de 2024 destituyó a Salomé Pradas Ten como consellera de Chusticia y Interior y desdobló en dos a consellería, nombrando a Juan Carlos Valderrama Zuirá como consellero d'Emerchencias y Interior y a Nuria Martínez Sanchis como consellera de Chusticia.

Finalment, dimpués d'un anyo, lo 3 de noviembre de 2025, Carlos Mazón presentó la sya dimisión como president d'a Cheneralidat Valenciana. Dende ixe momento lo Gubierno quedó en funcions diva la elección d'unnuevo president.

## Estructura y composición


## Referencias